Politsei-ja Piirivalveamet

vtmp@politsei.ee

**Vabatahtlike merepäästeühingute toetusvooru taotlus** 30.06.2025

Tilgu Merepääste Selts, registrikoodiga 80407715 (edaspidi Tilgu SAR), keda esindab juhatuse liige Priit Allikivi, taotleb Politsei- ja Piirivalveametilt vabatahtlike merepäästeühingute tegevuse toetamiseks korraldatud toetusvooru raames toetust laenuvestide stendi päästevestide soetamiseks.

Tilgu SAR on aktiivse mereliiklusega piirkonnas asuv vabatahtlik merepäästeselts, mis omab PPA-ga lepingut, on reageerinud iga-aastaselt Merevalvekeskuse väljakutsele, osalenud erinevatel koostööharjutustel ja tegeleb piirkonnas aktiivsekt ennetustööga. Tilgu SAR on reageerimisvalmiduses navigatsiooniperioodil (mai-oktoober). Selts on tegevusaja jooksul hankinud pidevalt varustust juurde ning parendanud seltsi olmetingimusi. Tilgu sadamas on meeskonnal minimaalsed olmetingimused varustuse hoiustamiseks, riietumise ja väiksemate ennetusürituste läbiviimiseks.

Oleme rajanud Tilgu Sadama alale laenuvestide stendi kõigile soovijatele päästevestide tasuta kasutamiseks.

Arvestades, et merel kasutatav varustus kulub kiiresti ning see on olnud aktiivses kasutuses, siis on tekkinud vajadus vahetada välja päästevestid. Manusena on lisatud pilt päästevestide hetkeolukorrast.

Stend väljavahetamist ei vaja ning päästevestide brändingu trükised katame oma vahenditega.

Manusena on lisatud majanduslikult soodsaim pakkumine.

Tilgu SAR on võimeline 2025.a rahavoost katma taotlusvoorus toodud omaosaluse, PPA-lt taotleb Tilgu SAR antud projekti raames toetust summas 478,41 eurot. Toetusele positiivse otsuse saamisel on võimalik viia tegevused lõpule 2025.a jooksul.

Lugupidamisega

*/allkirjastatud digitaalselt/*

Priit Allikivi

juhatuse liige

Tilgu Merepääste Selts

info@tilgusar.ee

+372 58438876